ଦୌଡରେ ୨ କୁକୁରଙ୍କୁ ନାକେଦମ କଲା ଠେକୁଆ: ଦେଖନ୍ତୁ ଭିଡିଓ
ଦୌଡରେ ୨ କୁକୁରଙ୍କୁ ନାକେଦମ କରିଛି ଏକ ଠେକୁଆ। କିଛି ସମୟ ଦୌଡ ପରେ ଶେଷରେ ୨ କୁକୁର ଠେକୁଆକୁ କାବୁ କରି ନେଇଛନ୍ତି। ବର୍ତ୍ତମାନ ସୋସିଆଲ ମିଡିଆରେ ଏହି ଭିଡିଓ ବେଶ ଭାଇରାଲ ହେବାରେ ଲାଗିଛି।  
ଭିଡିଓରେ ଦେଖାଯାଇଛି, ମରୁଭୂମିରେ ୨ କୁକୁର ଗୋଟିଏ ଛୋଟ ଠେକୁଆକୁ ଗୋଡାଉଛନ୍ତି। ମାତ୍ର ଠେକୁଆଟି ଦିଗ ବଦଳାଇ ଖୁବ ଦ୍ରୁତ ଗତିରେ ଦୌଡୁଛି। ଦୌଡରେ କିଛି ସମୟ ପାଇଁ ଠେକୁଆଟି ୨ କୁକୁରଙ୍କୁ ଚକମା ମଧ୍ୟ ଦେଉଛି। ମାତ୍ର ଦୌଡର କିଛି ସମୟ ପରେ ଠେକୁଆକୁ ୨ କୁକୁର କାବୁ କରି ନେଇଛନ୍ତି। ଆକାଶ ମାର୍ଗରୁ ଏହି ଭିଡିଓଟି ଉତ୍ତୋଳନ କରାଯାଇଛି। ଏହି ଭିଡିଓକୁ ଆଇଏଫଏସ ସୁଶାନ୍ତ ନନ୍ଦ ଟୁଇଟରେ ଶେୟାର କରିଛନ୍ତି। ଏହି ଭିଡିଓକୁ ଅନେକ ଲୋକ ଲାଇକ୍ କରିଥିବାବେଳେ ଅନେକ ଭିନ୍ନ ମତ ଦେଇଛନ୍ତି।